THAI รับรางวัลสายการบินดีเด่นของภูมิภาคเอเชียแปซิฟิก
THAI รับรางวัลสายการบินดีเด่นของภูมิภาคเอเชียแปซิฟิก ประจำปี 2019-2020 จาก NOW Travel Asia ณ โรงแรม ฟูลลอน โฮเต็ล ตั้นสุ่ย ฟิชเชอร์แมนส์ วาร์ฟ ไต้หวัน
27 พ.ย. 2562

นายวิชญ์ กิจจาทร ผู้จัดการทั่วไป ประจำไทเป ไต้หวัน บริษัท การบินไทย จำกัด (มหาชน) หรือ THAI เป็นผู้แทนบริษัทฯ รับรางวัลสายการบินดีเด่นของภูมิภาคเอเชียแปซิฟิก ประจำปี 2019-2020 (Asia-Pacific Most Outstanding Airlines 2019-2020) ในงาน 2019-2020 Now Travel Asia Awards ซึ่งจัดขึ้นเพื่อมอบรางวัลแก่องค์กรธุรกิจด้านการท่องเที่ยวในภูมิภาคเอเชียแปซิฟิก จากผลการโหวตผู้เข้าชมเว็บไซต์ www.nowtravelasia.com กว่า 750,000 คน โดยมีนายคณพศ สิทธิวงศ์ (ที่ 1 จากซ้าย) ผู้อำนวยการฝ่ายบริหาร Now Travel Asia Media Group เป็นผู้มอบรางวัล ณ โรงแรม ฟูลลอน โฮเต็ล ตั้นสุ่ย ฟิชเชอร์แมนส์ วาร์ฟ ไต้หวัน